text: Formació en App Education: curs 2017 – 2018 | Programació i robòtica
  Webinar informatiu d'inici de curs
  App Inventor Day és un taller adreçat al professorat interessat en dur a terme la proposta didàctica d'App Education i iniciar-se en els conceptes bàsics de programació amb App Inventor.
  La formació s'estructura en tres tallers simultanis: un de nivell bàsic/inicial, un de consolidació i un tercer de nivell avançat. A cada taller es planteja un repte als participants que hauran de resoldre i que està proposat en funció dels nivells de coneixements de partida:
  El taller bàsic/inicial està adreçat a aquells docents que mai no han treballat amb App Inventor, i tenen interès en conèixer el seu funcionament i les seves possibilitats. Veure repte Possible solució.
  El taller de consolidació està adreçat a aquells docents que coneixen l'App Inventor, però volen acabar de sentir-se segurs abans de començar amb funcions avançades. Veure repte Possible solució.
  El taller avançat està adreçat a docents amb experiència amb App Inventor i està orientat a aspectes més concrets com accés a bases de dades, a treballar amb dades obertes, geolocalització… Veure repte Possible solució.
  Taller d'emprenedoria i Business Model Canvas (model de negoci) aplicat a la proposta didàctica d'App Education. L'objectiu és donar estratègies als docents per treballar els conceptes de màrqueting i negoci digital amb els alumnes.
  Dimarts 27 i dimecres 28 de febrer
  Taller d'App Inventor dirigit a docents dins del marc del festival YOMO. L'objectiu d'aquest taller és presentar la proposta didàctica d'App Education i els recursos relacionats que es posen a l'abast dels docents, així com treballar en l'entorn de programació resolent un repte de programació.